
Szabad asszociáció

Szabad Asszociáció című szobromnak anyaga fenyőfa. Az elkészítés egyedi úton történik, a görcsmentes fenyőt először vékony lécecskékre gyalultatom, majd önállóan gőzöléssel meghajlítom az elemeket. Ezután elemenként felépítem a plasztikát, mely rögzítéséhez forró ragasztót használok - illetve utólag kétkomponensű ragasztóval is fixálom a kapcsolódási pontokat. A folyamat nagyon hosszú, időigényes, alábbi szobromhoz valamivel több, mint fél év volt szükséges. Az alkotási folyamat nagyon izgalmas, sokoldalú, ugyanakkor nagy türelmet igényel, mert sajnos maga a művelet nem bír nagy sebességgel. Van olyan, mikor az alkotási folyamatot kicsit szüneteltetni kell, hogy újra tisztán lásson benne a szemem. E-miatt az építési folyamat sosem tud állandó, előre eltervezett lenni, mert folyamatosan változik. A forma beszél - elmondja, hogy mit szeretne, én pedig igyekszem azt létre hozni. :)
 



